Nafarroako Parlamentuko Mahaiak, 2020ko maiatzaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkezturiko galdera, Covid-19aren pandemiak eragindako geldialdi ekonomikoaren ondoren foru erkidegoko kultur ekoizpenak biziko duen egoera zaila arintzeko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 18an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Iñaki Iriarte López jaunak, Legebiltzarraren Erregelamenduan ezarritakoaren babesean, galdera hau aurkezten du, Nafarroako Gobernuko Kultura Departamentuak idatziz erantzun diezaion:

Osasun krisia eta krisiaren ondorio dramatikoak alde batera utzita, kezka handia dago pandemiak eta pandemiaren ondorioek eragindako geldialdi ekonomikoa dela-eta. Kulturaren kasuan, zehazki, hainbat nafar ospetsuk sinatutako manifestu bat zabaldu da, foru erkidegoan kultur ekoizpena zer egoera zailean dagoen ohartarazteko. Zer neurri hartuko du Nafarroako Gobernuak egoera hori konpontzearren?

Iruñean, 2020ko maiatzaren 11n

Foru parlamentaria: Iñaki Iriarte López